[{"text_idx": "#000000", "text": "Baldau\u0306 dek jaroj da anglalingva blogado pri Esperanto"}, {"text_idx": "#000001", "text": "Ekde januaro 2009 la usona lingvoinstrua firmao Transparent Language regule aperigas anglalingvajn tekstojn pri Esperanto en sia retejo. De du jaroj la firmao, kies servojn uzas interalie la usona ministerio pri defendo, krome proponas bonkvalitan kurson pri Esperanto."}, {"text_idx": "#000002", "text": "Ne multaj esperantistoj povas gajni monon per siaj scioj pri la lingvo, kaj apenau\u0306 ekzistas esperantlingvaj gazetoj kiuj pagas siajn au\u0306torojn."}, {"text_idx": "#000003", "text": "Tion tamen jam de multaj jaroj faras la usona lingvoinstrua firmao Transparent Language, kiu en sia retejo regule aperigas anglalingvajn blogaj\u0302ojn pri trideko da lingvoj. Inter tiuj, krom latino, la sveda kaj la irlanda estas ankau\u0306 Esperanto."}, {"text_idx": "#000004", "text": "La unua ero en la blogo pri Esperanto aperis en januaro 2009, do proksimig\u0302as la dekjara jubileo. Dum kvin el tiuj jaroj Chuck Smith respondecis pri la blogaj\u0302oj, kiuj aperadis proksimume unu fojon monate, sed foje multe pli ofte."}, {"text_idx": "#000005", "text": "La blogaj\u0302oj de Chuck Smith temis ne tiom pri la lingvo mem, kiom pri la Esperanto-kulturo kaj fenomenoj ligitaj kun g\u0302i. Kiom artefarita vere estas Esperanto? li demandis en unu el siaj blogaj\u0302oj. En sia lasta blogaj\u0302o c\u0302e Transparent Language li listigis la plej popularajn kaj interesajn tekstojn pri Esperanto aperintajn en la blogo dum la jaroj. Multaj el tiuj dau\u0306re restas legindaj kaj diskonigindaj."}, {"text_idx": "#000006", "text": "Lau\u0306 Chuck Smith la priesperanta blogo c\u0302e Transparent Language havis pozitivan efikon al la konateco de Esperanto en anglalingvaj medioj:"}, {"text_idx": "#000007", "text": "\u2013 Nu, certe, c\u0302ar jen plia bonreputacia lingva firmao kiu serioze traktas nin. Vi povas vidi la komentojn. S\u0302ajne inter miaj artikoloj tiuj pri denaskuloj plej furoris. Same tiu pri literaturo. G\u0302in verkis fantoma au\u0306toro."}, {"text_idx": "#000009", "text": "\u2013 Chuck verkis c\u0302efe pri la Esperanto-kulturo, sed Transparent Language petis min verki pri la lernado de Esperanto. Mi pasigas plurajn horojn tage legante demandojn de lernantoj, do ne mankas al mi pri-lingvaj demandoj por respondi en la blogo. Mi vidas mian taskon jene. Mi devas skribi interesajn, utilajn kaj alireblajn artikoletojn pri la lernado de Esperanto, tiel ke kiel eble plej multaj lingvemuloj sciu la nomon Transparent Language. Mi tute ne scias c\u0302u mi sukcesas, kaj se jes, mi dubas c\u0302u Transparent Language havas bonan manieron mezuri tion."}, {"text_idx": "#000010", "text": "Ekde majo 2016, Transparent Language krom la regulaj blogaj\u0302oj kaj \u201cvorto de la tago\u201d proponas ankau\u0306 pagendan kurson de Esperanto. Diference de aliaj kursoj de Transparent Language, la kurso de Esperanto tamen ne havas vivan instruiston."}, {"text_idx": "#000011", "text": "\u2013 La voc\u0302a registrado en la kurso estas de Aaron Chapman (Arono de Radio Verda), kaj g\u0302i estas modela. Eblas provi la kurson senpage dum du semajnoj. Mi faris kaj mi opinias ke g\u0302i estas bona kurso \u2013 eble ec\u0302 valora je la elspezo, se la lernanto vere kaj regule uzas g\u0302in dum tiu periodo, diras Thomas Alexander."}, {"text_idx": "#000012", "text": "C\u0302u vere tia investo en Esperanton povas valori la penon kaj monon por lingvoinstrua firmao?"}, {"text_idx": "#000013", "text": "\u2013 Mi ne kredas ke Transparent Language rekte gajnas multe per Esperanto. Mi konas nur unu personon kiu serioze pripensis ac\u0302eti la kurson. S\u0302i efektive konvinkis min ke g\u0302i vere estas bona ac\u0302eto."}, {"text_idx": "#000014", "text": "Supozeble la firmao gajnas tiom per iuj el siaj aliaj kursoj, ke la mono elspezita por Esperanto povas esti konsiderata marg\u0302ena ero de la reklama bug\u0302eto, kiu helpas montri la multflankecon de la proponado. Certe multaj el la blogaj\u0302oj dau\u0306re restas valoraj, kaj meritas rean diskonigon \u2013 des pli, ke pliaj vizitantoj eble konvinkos la firmaon ankau\u0306 estonte uzi Esperanton kiel eron de sia enmerkatigo."}, {"text_idx": "#000015", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000016", "text": "Esperanto furoras en renkontig\u0302ejo de Duolingo"}, {"text_idx": "#000017", "text": "UEA uzis 33.000 eu\u0306rojn por nova retejo"}, {"text_idx": "#000018", "text": "La usona militministerio ne venkos kontrau Esperanto- la firmao Transparent language ne malhelpos la finan venkon"}, {"text_idx": "#000024", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000027", "text": "Alig\u0302i al 400 aliaj abonantoj"}]